**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PREKYBOS ALKOHOLINIAIS GĖRIMAIS LAIKO APRIBOJIMO VIEŠOJO MAITINIMO ĮMONĖMS**

2015 m. lapkričio 5 d. Nr. T1-322

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos alkoholio kontrolės įstatymo 18 straipsnio 9 dalimi, atsižvelgdama į gyventojų 2015 m. liepos 15 d. skundą „Dėl pseudo baro Jūros g. 5 veiklos“, Klaipėdos apskrities vyriausiojo policijos komisariato 2015 m. liepos 30 d. raštą Nr. 30-S-82747 „Dėl UAB „Danės vizija“ priklausančio baro veiklos“, 2015 m. rugsėjo 24 d. raštą Nr. 30-S-102857 „Dėl informacijos pateikimo“, 2015 m. rugsėjo 24 d. raštą Nr. 30-S-102859 „Dėl informacijos pateikimo“; Klaipėdos miesto Muzikos centro seniūnaičio Tomo Meškinio 2015 m. rugpjūčio 20 d. siūlymą „Dėl baro adresu: Daržų g. 1, Klaipėda“, Klaipėdos valstybinės maisto ir veterinarijos tarnybos 2015 m. rugsėjo 8 d. raštą Nr. 37V7-(37.5)-548, 2015 m. rugsėjo 8 d. raštą Nr. 37V7-(37.5)-549, Klaipėdos senamiesčio gyventojų bendruomenės 2015 m. rugsėjo 27 d. raštą, Klaipėdos verslininkų senamiesčio sąjungos 2015 m. rugsėjo 28 d. raštą ir siekdama užtikrinti viešąją tvarką ir visuomenės saugumą, Klaipėdos miesto savivaldybės taryba nusprendžia:

1. Apriboti prekybos alkoholiniais gėrimais laiką UAB „Danės vizija“ (kodas 303559186, adresas: Jaunystės g. 5H-15, Klaipėda) ir leisti prekiauti alkoholiniais gėrimais nuo 8.00 val. iki 22.00 val. bare, adresu: Daržų g. 1, Klaipėda.

2. Apriboti prekybos alkoholiniais gėrimais laiką UAB „Vigroup“ (kodas 302791413, adresas: Minijos g. 130A-14, Klaipėda) ir leisti prekiauti alkoholiniais gėrimais nuo 8.00 val. iki 22.00 val. bare, adresu: Jūros g. 5, Klaipėda.

3. Nustatyti, kad šis sprendimas įsigalioja nuo jo priėmimo dienos.

Šis sprendimas gali būti skundžiamas Klaipėdos miesto savivaldybės visuomeninei administracinių ginčų komisijai arba Klaipėdos apygardos administraciniam teismui per vieną mėnesį nuo šio sprendimo paskelbimo arba įteikimo suinteresuotai šaliai dienos.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Jolanta Uptienė, tel. 39 61 13

2015-11-03